Euroopan unionin rautatievirasto

Euroopan unionin rautatievirasto (ERA) on Euroopan unionin erillisvirasto, jonka tehtävänä on edistää Euroopan rautatiejärjestelmien yhtenäistämistä. Tavoitteina ovat myös junaturvallisuuden parantaminen sekä kehittäminen siten, että liikennöinti maasta toiseen pysähtymättä on mahdollista. Vuonna 2019 viraston tehtävät ja toimivalta laajentuivat Euroopan unionin neljännen rautatiepaketin tullessa voimaan. Viraston tehtäviin kuuluu nykyisin yhtenäisten turvallisuustodistuksien antaminen, rautatieliikenteessä käytettävän kaluston markkinoillesaattamislupien myöntäminen ja eurooppalaisen rautatieliikenteen hallintajärjestelmän (ERTMS) koordinoitu kehittäminen. ERA osallistuu myös yhteentoimivuuden teknisten eritelmien valmisteluun. Virasto työllistää hieman yli 100 henkilöä, ja sen päätoimipaikat sijaitsevat Lillessä ja Valenciennesissa Pohjois-Ranskassa. Virasto on perustettu vuonna 2006. Lähteet Aiheesta muualla ERA:n sivusto